《题三茅堂读放翁碑易道士设茗》
宋代·韩淲

宝山最佳处，突兀三茅堂。幽襟玩岩穴，散脚登崇冈。

梅亭虽未玩，自觉草树香。午阴布修干，禽鸟时来翔。

下视江海波，风烟渺茫茫。贞石披妙词，摩挲有馀光。

吾身已尘土，乃得閒相羊。羽人复能吟，煎茗邀山房。

意胜神顿适，俗远虑兼忘。乃知轩裳絷，自苦升斗藏。

饥饿非难忍，岁月空帝乡。挥手下山去，馀情满秋阳。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。